Teófilo, pia kojutkai sütüma wayuu, tashajeerü jooluꞌu pümüin nüchiki Jesucristo, tü aküjünakat wamüin natüma na eꞌrapüꞌükana tü naaꞌinrakat kataiwaꞌaya noꞌu, na aneekajuushikana süpüla ekirajaa tü shiimainkat. Je wainma wayuu, maa aka wayakana, eekai naapajüin tü nüchikikat Cristo, nashajüin nüchiki sümüin wayuu, süka nayaawatüin saaꞌu sünain shikeraajüitpain wainma tü pütchi nüküjakat chi Maleiwakai paala. Otta tayakai, süchikijee taapüin nüchiki Cristo, tasakirapüꞌüin anainrü. Je jooluꞌu süka tatüjaain saaꞌu sünain shiimüin tü taapakat achiki, taloꞌirüin sukuaippa süpüla tashajüinjatüin pümüin, süpüla lotüin pikiiruꞌu sünain shiimüin süpüshua tü ekirajünakat anain pia.
Muchos han intentado hacer un relato de las cosas que han sucedido entre nosotros,